Source: https://tax-fin-lex.si/Zbirke/SodnaPraksaList?nodeId=665ab702-7161-4679-8d5a-57d6aedee0df
Timestamp: 2019-06-18 01:25:13+00:00

Document:
Sodba II Ips 406/99
VS05055
povrnitev negmotne škode - duševne bolečine zaradi razžalitve dobrega imena in časti
Vsakdo ima pravico do tega, da se njegovo ime uporablja pravilno.Toda kršitev te pravice ne pomeni nujno škodnega delikta, ki bi imel za posledico odškodninsko odgovornost kršitelja. V obravnavanem primeru sodbi prve in druge stopnje ugotavljata, da je imela toženka utemeljen razlog verjeti v pravilnost tega, kar je rekla.
Sklep II Ips 327/99
VS05177
ZPP (1977) člen 382, 382/2, 382/3, 392, 400, 400/1, 400/2, 400/3.
revizija - dovoljenost revizije zoper sklep - sklep o nepristojnosti
Sklep o nepristojnosti okrožnega sodišča za obravnavanje nasprotne tožbe je sklep, s katerim se postopek pravnomočno ne konča. O nasprotnem tožbenem zahtevku (sedaj tožbenem zahtevku) v obravnavani zadevi še sploh ni bilo odločeno. Zoper takšen sklep zato revizija že po 1. odstavku 400. člena ZPP ni dovoljena.
Sklep II Ips 438/99
VS05324
ZPP (1977) člen 354, 354/2, 365, 365/2.
načelo kontradiktornosti - pravica do izjave v postopku - relativna bistvena kršitev določb pravdnega postopka - meje preizkusa sodbe sodišča prve stopnje - odgovor na pritožbene navedbe - upravičenost zavrnitve dokaznega predloga - pravica do kontradiktornega postopka
Glede na majhno število dokaznih sredstev, ki jih je imelo na voljo sodišče prve stopnje, bi moralo sodišče druge stopnje preizkusiti, ali je sodišče prve stopnje res neutemeljeno zavrnilo predlog, naj se zasliši priča škodnega dogodka.Nedopustna zavrnitev dokaznega predloga je namreč kršitev pravice do izjave v postopku kot elementa pravice do kontradiktornega postopka.
Sodba II Ips 431/99
VS05167
ZOR člen 154, 192, 192/1, 200.
povzročitev škode - podlage odškodninske odgovornosti - deljena odgovornost - povrnitev negmotne škode - denarna odškodnina - telesne bolečine - sekundarni strah
Spor je začel tožnik najprej besedno in nato še z udarci. S tem je toženca izzval, da mu je udarec vrnil. Pri takih ugotovitvah, ko je besedni in dejanski spopad začel tožnik in je toženec le reagiral, je razmejitev krivde med strankama v razmerju pol - pol, pravilna.
Sodba U 532/95
VS13216
ZCI člen 1, 1/1, 1/2.
Za priznanje statusa civilnega invalida vojne kot civilne žrtve vojne je pomemben pogoj ozemlja RS, bodisi vezanost okvare na vojno na istem ozemlju. Glede na zakonsko ureditev je pomembno ozemlje sedanje RS, ne pa teritorij Kraljevine Jugoslavije kot nekdanje države, razen v primeru "pokritosti" sedanjega teritorija RS s takratnim delom ozemlja nekdanje države.
Sodba I Ips 107/97
VS20784
Zakon o zatiranju nedovoljene trgovine, nedovoljene špekulacije in gospodarske sabotaže (ZTŠS 1946) člen 1, 1/2-9, 3, 3/1, 3/2-2, 3/3.
nedovoljena špekulacija - zaplemba premoženja - uporaba določb Zakona o zatiranju nedovoljene trgovine, nedovoljene špekulacije in gospodarske sabotaže po odločbi Ustavnega sodišča RS
Za kaznivo dejanje nedovoljene špekulacije po 3. čl. ZTŠS se ni zahtevalo, da bi moral storilec doseči nesorazmerno premoženjsko korist, temveč je zadoščalo, da je bilo dejanje storjeno s takšnim namenom. Kazen zaplembe premoženja se je lahko izrekla le, če je s kaznivim dejanjem nedovoljene špekulacije dejansko nastala hujša posledica za družbo, ki je morala biti ugotovljena in v sodbi tudi opisana.
Sodba II Ips 583/99
VS05063
ZPP (1977) člen 71, 71-6, 250, 254, 254/1, 254/2, 254/6.
dokazi in izvajanje dokazov - izvedenec - izločitev izvedenca - rok za uveljavitev zahteve za izločitev
Stranka, ki šele ob zaslišanju izvedenca ugotovi, da je ta kakorkoli povezan z nasprotno stranko, mora zahtevati njegovo izločitev takoj in ne šele v pritožbi.
Sodba II Ips 335/99
VS05181
ZPP (1977) člen 191, 191/3.SZ člen 58.
vojaško stanovanje - tožba na izselitev - sprememba tožbe - zmanjšanje tožbenega zahtevka - vrnitev v prejšnje stanje - zagotovitev druge enakovredne nepremičnine
Če je tožena stranka od nekdanje SFRJ pridobila stanovanjsko pravico sodišče ne bi smelo v celoti ugoditi tožbenemu zahtevku tožeče stranke. Toženka bi sporno stanovanje sicer morala izprazniti, vendar šele potem, ko bi ji tožeča stranka dala na razpolago prejšnje stanovanje ali stanovanje, ki bi bilo temu enakovredno. Revizijsko sodišče mora v tem revizijskem postopku obravnavati dejansko in pravno podlago spora v času sojenja na prvi stopnji, ko je toženka prebivala v nezakonito dodeljenem stanovanju. Tedaj še ni bilo jasno, ali bo preselitev v prejšnje stanovanje mogoča, še manj pa, kakšno bo (če bo sploh potrebno) stanovanje, ki ga bo morala tožeča stranka ponuditi toženi stranki kot enakovredno prejšnjemu. Revizijsko sodišče le opozarja, da tudi če bo do tega prišlo, tožena stranka ne bo mogla uspeti zgolj z ugovori o škodljivosti preselitve za njeno življenje in življenje njenih otrok.
Sklep I Ips 44/2000
VS20787
ZKP člen 420, 420/4.
zahteva za varstvo zakonitosti - dovoljenost - zahteva vložena zoper sklep o hišnem priporu
Glede na določbo 4. odst. 420. čl. ZKP je v kazenskem postopku, ki ni pravnomočno končan, možno vložiti zahtevo za varstvo zakonitosti (ZVZ) samo zoper pravnomočno odločbo o odreditvi in podaljšanju pripora. Navedena ureditev izključuje širjenje ZVZ na katerikoli drug ukrep za zagotovitev obdolženčeve navzočnosti v kazenskem postopku. ZVZ zato ni dovoljena zoper pravnomočen sklep v zvezi s hišnim priporom in jo je potrebno zavreči.
Sodba III Ips 57/98
VS40296
ZPP (1977) člen 196, 196/3, 196/4, 311, 313/1.ZOR člen 206, 413.
združitev pravd - odgovornost več oseb za isto škodo - solidarna odgovornost
Obstoj predpostavk materialnega ali formalnega sosporništva ni pogoj za združitev dveh pravd po prvem odstavku 313. člena ZPP. ZOR je v 413. členu zakonil domnevo solidarnosti več dolžnikov za izpolnitev deljive pogodbene obveznosti iz gospodarske pogodbe, če ni drugačnega dogovora (a contrario: domnevo deljene izpolnitve deljive obveznosti, če ni izrecnega dogovora o solidarnosti izpolnitve, če ne gre za gospodarske pogodbe). Podlaga za solidarno odgovornost dolžnikov za škodo, nastalo zaradi kršitve pogodbene obveznosti, je 206. člen ZOR.
Sodba II Ips 289/99
VS05152
ZTLR člen 57.
stvarna služnost vožnje - motenje izvrševanja stvarne služnosti
Vožnja mora biti varna in izvajana z običajno pazljivostjo. Če gre za služnost brez vsakih omejitev, mora biti služnostna pot prosta tudi za morebitne vožnje s tovornjakom. Prepoved parkiranja vozil na služnostni poti je ob takšni dejanski in pravni podlagi ustrezno sredstvo za varstvo tožnikove služnostne pravice.
Sodba II Ips 421/99
VS05227
ZOR člen 178, 178/2. ZTVCP člen 45, 45/1, 50, 50/2, 51, 51/1, 52, 52/4.
odgovornost pri nesreči, ki jo povzročijo premikajoča se motorna vozila - obojestranska krivda - stopnja krivde - prehitra vožnja skozi mestno križišče
Prekoračitev dovoljene hitrosti za 55% oziroma primerne za skoraj 70%, in to pri vožnji skozi mestno križišče, pomeni precej hujšo kršitev in s tem stopnjo krivde, kakor pa dejstvo, da tožnica ni presodila pravilno hitrosti bližajočega se vozila na razdalji nad 50 metrov. Tako da pravilna uporaba omenjene določbe drugega odstavka 178. člena ZOR rezultat porazdelitve odgovornosti strank v razmerju 30:70.
Sodba II Ips 384/99
VS04671
ZDP (1991) člen 5.
denarna terjatev - valutna klavzula
S sodbama prve in druge stopnje ni bilo sojeno izven ali preko zahtevka, temveč je bilo odločeno o zahtevku, kakršnega je uveljavljala tožeča stranka. Ker je bilo z izpodbijanima sodbama toženi stranki naloženo tolarsko plačilo, s predhodno pravnomočno sodbo pa je bilo razsojeno o plačilu v tuji valuti, ne gre za odločanje o že razsojeni stvari.
Sodba I Up 653/99
VS13217
ZUN člen 54, 54/1.
lokacijsko dovoljenje - upravičenost do razpolaganja z zemljiščem
Pri notarju overjeno odpisno dovoljenje in pravnomočna delna odločba o denacionalizaciji sta dokazili o pravici razpolaganja z zemljiščem, čeprav lastninska pravica še ni vknjižena v zemljiški knjigi.
Sodba II Ips 368/99
VS05056
SZ člen 117. Pravilnik o dodeljevanju in uporabi stanovanj iz stanovanjskega fonda JLA člen 59, 61.
privatizacija vojaških stanovanj - odkup garaže - pojem stanovanja - pritikline stanovanja - garaža kot pomožni stanovanjski prostor - zakup garaže
Okoliščina, da je bil imetnik stanovanjske pravice na stanovanju le zakupnik garaže v isti stanovanjski stavbi je odločilnega pomena pri utemeljitvi zahtevka na zakup garaže kot dela stanovanja po določbah 117. člena SZ.
Sodba II Ips 413/99
VS05169
povrnitev negmotne škode - pravična denarna odškodnina - duševne bolečine zaradi zmanjšane življenjske aktivnosti - telesne bolečine - duševne bolečine zaradi skaženosti - strah - vštevanje invalidnine v odškodnino
Invalidnina se upošteva pri odškodnini za duševne bolečine zaradi zmanjšane življenjske aktivnosti, ker je denarno nadomestilo za telesno okvaro, to je izgubo, bistvenejšo poškodovanost ali znatnejšo onesposobljenost posameznih delov telesa oziroma organov, zaradi česar je normalna aktivnost otežkočena in so potrebni večji napori pri zadovoljevanju življenjskih potreb. Oškodovancu gre pravica do invalidnine ne glede na to, ali dosega kljub okvari enak osebni dohodek ali ne, zato je povsem pravilno, da se invalidnina upošteva samo pri odmeri nepremoženjske škode, in sicer pri trajnem zmanjšanju življenjske aktivnosti.
Sodba II Ips 382/99
VS05070
ZD člen 142.ZOR člen 451. ZPP (1977) člen 354, 354/2-13.
posojilo - vrnitev posojila - odgovornost dediča za zapustnikove dolgove - pogodba o pristopu k dolgu - sklenitev pogodbe - pogajanja
Dediči so odgovorni le za zapustnikove dolgove (142. člen Zakona o dedovanju), na taki pravni podlagi pa so lahko odgovorni za sporni dolg dediči pokojnega L. K. ml. (kar pa toženci niso). Med tožnikom in prvotoženko ni prišlo do sporazuma, ki bi mogel predstavljati pogodbo o pristopu k dolgu. Po določilu 451. člena ZOR lahko stopi tretji v zavezo poleg dolžnika v primeru, če se tretji zaveže upniku, da bo izpolnil dolžnikovo terjatev. Ker ugotovljeno dejansko stanje ni dajalo podlage za uporabo navedene pravne podlage (saj so med tožnikom in prvotoženko potekala le pogajanja, ki niso pripeljala do sporazuma), tožnikov zahtevek ni utemeljen niti na 451. členu ZOR.
Sklep Cp 1/2000
VS05192
ZPP člen 37, 37-1, 38, 38/1, 70, 73, 73/5.
izločitev sodnika višjega sodišča - sklep o zavrnitvi zahteve za izločitev sodnika - posebna pritožba - odločanje o izločitvi
Po petem odstavku 73. člena ZPP (Ur.l. RS, št. 26/99) je dovoljena posebna pritožba proti sklepu, s katerim se zavrne predlog za izločitev višjega sodnika. O njej po 1. točki 37. člena in po prvem odstavku 38. člena ZPP odloča vrhovno sodišče v senatu treh sodnikov.
Sodba II Ips 452/99
VS05151
ZOR člen 72, 73.
prodaja nepremičnine - oblika pogodbe - konvalidacija
Iz pisne pogodbe, sklenjene v letu 1968, je pomotoma izpadel zapis o prodaji spornih zemljišč tožniku, da pa je ta pomota bila določno popravljena z dopolnilom (aneksom) med tožnikom in toženčevim očetom dne 3.12.1984. Ker je bil pokojni I. Č. nepismen, navedeni listini sicer ne izpolnjujeta pogojev veljavnosti iz določbe 72. člena Zakona o obligacijskih razmerjih (ZOR). Vendar pa je njuna dokazna vrednost nesporna s stališča ugotovitve veljavnosti pogodbe, ki ne zadošča opisanemu pogoju, če sta stranki kljub temu izpolnili obveznosti, ki so iz pogodbe nastale (73. člen ZOR).
Sodba II Ips 388/99
VS05054
ZOR člen 32, 33, 35, 35/1, 897, 902, 925, 925, 925/1, 925/4.
premoženjsko zavarovanje - zavarovalna pogodba - sklenitev pogodbe - ponudba - zavarovalna polica - vsebina pogodbe - obseg povrnitve škode - vabilo k ponudbi
Reklamna brošura zavarovalnice ni ponudba za sklenitev pogode, ker ne vsebuje bistvenih sestavin zavarovalne pogodbe.Brošura je le povabilo k ponudbi pod objavljenimi pogoji in zavarovalnico zavezuje le k sklenitvi zavarovalne pogodbe v eni od ponujenih in nato od tožeče stranke izbranih zavarovalnih kombinacij.

References: sodišče 
 sodišče 
 sodišče 
 sodišče 
 sodišče 
 sodišče 

ZKP 
 ZKP 
 sodišče